b'\n_START_ARTICLE_\nValdemarsvik\n_START_PARAGRAPH_\nValdemarsvik er en by i \xc3\x96sterg\xc3\xb6tland og administrationsby i Valdemarsviks kommune i \xc3\x96sterg\xc3\xb6tlands l\xc3\xa4n i Sverige. I 2010 havde byen 2.772 indbyggere._NEWLINE_Valdemarsvik ligger ved Valdemarsviken, som giver byen forbindelse til \xc3\x98sters\xc3\xb8en. Europavej E22 passerer t\xc3\xa6t ved byen, som ligger 50 km syd for Norrk\xc3\xb6ping og 60 km nord for V\xc3\xa4stervik. Lige syd for byen, ved Sm\xc3\xa5landsbron, g\xc3\xa5r gr\xc3\xa6nsen til Sm\xc3\xa5land. Om sommeren er den en turistby med mange bes\xc3\xb8gende sejlere s\xc3\xa5vel i byen som den n\xc3\xa6rliggende Gryts sk\xc3\xa4rg\xc3\xa5rd._NEWLINE_Garveriet i Valdemarsvik var frem til midten af 1900-tallet Sveriges st\xc3\xb8rste garveri. Det blev grundlagt af sl\xc3\xa6gten Lundberg, som ejede det til det blev nedlagt i 1960. Garveriet, som tidligere gav arbejde i byen, har ogs\xc3\xa5 udledt tungmetaller i Valdemarsviken, is\xc3\xa6r krom._NEWLINE_Valdemarsvik har siden \xc3\xa5r 2000 haft en sk\xc3\xb8jtehal, "Sparbankshallen", hvor WIF Hockey spiller.'